Astronomsko društvo Ruđer Bošković
<s>Astronomsko društvo Ruđer Bošković je društvo ljubitelja astronomije u Beogradu.</s><s>Jedno je od najstarijih astronomskih društava u Evropi i najstarije na Balkanu.</s><s>Osnovala ga je grupa studenata astronomije 22. aprila 1934. godine.</s><s>Danas okuplja nekoliko stotina članova, uglavnom ljubitelja astronomije.</s><s>Osnovni zadatak Društva je popularizacija astronomije.</s>

<s>Društvo se bavi se i amaterskim posmatračkim radom.</s><s>U tu svrhu Društvo je 1964. godine podiglo Narodnu opservatoriju koja se nalazi u specijalno adaptiranoj Despotovoj kuli na Kalemegdanu.</s>

<s>Beogradski planetarijum, koji takođe pripada Društvu, počeo je sa radom 1970. godine.</s><s>Smešten je na ušću Save u Dunav, u bivšem amamu, u Donjem gradu Kalemegdanske tvrđave (ispod Crkve Ružice i Kapele Svete Petke).</s>

<s>Društvo od 1953. godine izdaje naučno-popularni časopis Vasiona.</s>

<s>Istorija 
Godine 1934. grupa studenata Beogradskog univerziteta odlučila je da pokrene Astronomsko društvo orijentisano na izučavanje astronomije i njenu popularizaciju.</s><s>Od 1935. godine do Drugog svetskog rata Društvo je izdavalo časopis Saturn u 12 brojeva godišnje, organizovalo popularna predavanja i posmatranja nebeskih tela i pojava.</s><s>Društvo je izdalo i prevod knjige "Atoms and Stars" ser Artura Edingtona.</s><s>Kao jugoslovenskom, Nemci su mu zabranili rad posle okupacije zemlje 1941.</s>

<s>Društvo je nastavilo sa svojim aktivnostima 1951. godine, pod nazivom Beogradski astronomski klub, a od 1953. pod imenom Astronomsko društvo „Ruđer Bošković“ i počelo da izdaje časopis Vasiona".</s><s>Jedna od aktivnosti Društva je i izdavačka delatnost.</s><s>Pomenimo na primer prevod poeme „Pomračenja Sunca i Meseca“ Ruđera Boškovića sa latinskog i obimnih objašnjenja sa francuskog Nenada Jankovića, inače najzaslužnijeg člana Društva od njegovog osnivanja.</s>

<s>Zahvaljujući velikoj aktivnosti svojih članova i pomoći Grada Beograda, godine1964. počinje sa radom Narodna opservatorija koja je smeštena u Despotovoj kuli na Kalemegdanu.</s><s>Na terasi Opservatorije nalazi se teleskop Cajs 110/2000.</s><s>Godine Društvo otkupljuje sa Sama tehnike planetarijum, koji je zvanično počeo sa radom 1970. godine. planetarijum ZKP 2 ima prečnik projekcione sale 8 metara i 80 sedišta.</s><s>Njegovi glavni posetioci su učenici osnovnih i srednjih škola.</s>

<s>Tokom šezdesetih, sedamdesetih i osamdesetih godina posmatranja Sunca, okultacija, dvojnih i promenljivih zvezda, planetarnih fenomena, kao i različitih magličastih objekata bila su redovna.</s><s>Kasnije, zbog previše svetla oko Opservatorije (svetlosnog zagađenja) posmatranja su izgubila na kvalitetu.</s><s>Društvo svoje aktivnosti uglavnom zasniva na teorijskom radu i primeni računara u astronomiji.</s><s>Redovne godišnje manifestacije Društva su: Kurs astronomije za početnike - organizuje se dva puta godišnje na proleće i u jesen; Beogradski astronomski vikend (BAV) koji se uglavnom sastoji od desetak predavanja sa različitim temama (obično polovinom juna); Letnji astronomski susreti (LAS), nekoliko predavanja posvećenih istoj temi (održava se obično u avgustu ili septembru).</s><s>Ove manifestacije se najvećim delom odvijaju u Planetarijumu Astronomskog društva.</s><s>Letnja škola astronomije (LŠA) se održava polovinom avgusta na nekoj od planina Srbije.</s><s>Posmatranja neba vrše se tokom 7 dana.</s>

<s>Časopis „Vasiona“ je najstariji srpski naučno-popularni časopis, koji kontinuirano izlazi.</s><s>Prva dva broja su objavljena 1953. godine.</s><s>Donosi novosti iz astronomije, efemeride, vesti iz Društva itd.</s><s>Kao specijalno izdanje „Vasione“, 1985, Društvo je objavilo prevod CERN-ovog izveštaja od Tullio Regge-a o opštoj teoriji relativnosti.</s>

<s>Predsednici 
Predsednici društva su bili:
 Đorđe Nikolić (1934–1936)
 Vojin Đuričić (1936–1941)
 Radovan Danić (1951–1966)
 Branislav Ševarlić (1966–1970)
 Petar Đurković (1970–1972)
 Nenad Đ. Janković (1972–1974)
 Božidar Popović (1974–1979)
 Zoran Knežević (1979–1982)
 Milan Dimitrijević (1982–2004)
 Jelena Milogradov-Turin (2004–danas)</s>

<s>Povezano 
 Narodna opservatorija
 Beogradski planetarijum</s>

<s>Eksterni linkovi 
 Zvanični sajt</s>

<s>Nastanci 1934.</s><s>Srpske organizacije
Nauka i tehnologija u Srbiji
Astronomija
Beograd</s>

